**Սառա Լուիզ Փեյլին** (անգլ.՝ **Sarah Louise Palin**, (անգլ.՝ Heath), փետրվարի 11, 1964(1964-02-11), Sandpoint, Այդահո, ԱՄՆ), ամերիկացի քաղաքական գործիչ, 2006-2009 թվականներին Ալյասկայի նահանգապետ։ ԱՄՆ Հանրապետական կուսակցության անդամ։

2008 թվականի օգոստոսի 29-ին Ջոն Մաքքեյնը՝ 2008 թվականի ԱՄՆ նախագահական ընտրություններում հանրապետականների թեկնածուն, Սառա Պալինին հայտարարել է ԱՄՆ փոխնախագահի թեկնածու։

ԱՄՆ-ի պատմության մեջ Պալինը եղել է երկրորդ կինը, որը՝ Ջերալդին Ֆերարոյից հետո (նա 1984 թվականին դեմոկրատական կուսակցությունից նախագահի թեկնածու Ուոլթեր Մոնդեյլի հետ առաջադրվել է փոխնախագահի պաշտոնում), առաջադրվել է երկու խոշորագույն կուսակցություններից մեկի փոխնախագահի թեկնածու։ Նրանցից ոչ մեկը չի դարձել փոխնախագահ, քանի որ համապատասխանաբար 1984 և 2008 թվականներին նրանց նախագահի թեկնածուները պարտվել են։

2009 թվականի հուլիսի 3-ին, չսպասելով իր առաջին ժամկետի ավարտին, Պալինը հայտարարել է, որ հեռանում է Ալյասկայի նահանգապետի պաշտոնից։ 2009 թվականի հուլիսի 26-ին նա վայր է դրել նահանգապետի լիազորությունները, և Ալյասկա նահանգի նոր նահանգապետ է դարձել Շոն Պարնելլը՝ Պալինի նախկին տեղակալը։ Պալինի հեռանալը մեծամասամբ կապված է եղել նրա անձնական ֆինանսական դժվարությունների հետ։

2011 թվականի հունվարին ԱՄՆ-ի հասարակությունը նրա վրա է դրել կոնգրեսական Գաբրիել Գիֆորդսի դեմ մահափորձի պատասխանատվության այն մասը, որի վերացման կոչն է արել Պալինը։

Կենսագրություն
--------------

### Քաղաքային խորհուրդ։ Ուասիլլայի քաղաքապետ

1992 թվականին Պալինը սկսել է իր քաղաքական կարիերան՝ առաջադրվելով քաղաքային խորհրդի անդամի պաշտոնում որպես վաճառքի նոր հարկի կողմնակից՝ առաջարկելով «առավել անվտանգ, առաջադեմ քաղաք Ուասիլլան»։ Նա հաղթել է ընտրություններում և 1992 թվականից մինչև 1996 թվականը պաշտոնավարել է 2 ժամկետ այդ պաշտոնում։ 1996 թվականին նա մարտահրավեր է նետել և քաղաքապետի ընտրություններում հաղթել Ջոն Սթեյնին՝ քննադատելով միջոցների վատնումն ու բարձր հարկերը։ 1997 թվականի հունվարին Պալինը աշխատանքից հեռացրել է ոստիկանապետին՝ նախկին քաղաքապետի չափից դուրս լոյալության համար։ Բացի այդ, Պալինը մեկ անգամ հարցրել է գրադարանի վարիչին, թե կարելի է արդյոք գրադարանից գրքեր հանել։ Ավելի ուշ սպառնացել է աշխատանքից ազատել գրադարանի վարիչին, եթե նա Պալինի վարչակազմին «լիակատար աջակցություն» չցուցաբերի։ Սակայն ոչ մի գիրք այդպես էլ չի առգրավվել գրադարանից։

Աշխատանքից հեռացված ոստիկանապետը դատի է տվել Պալինին՝ պնդելով, որ նրան աշխատանքից հեռացրել են հակառակորդի նախընտրական քարոզարշավին աջակցելու պատճառով։ Հայցը մերժվել է դատավորի կողմից, որը որոշել է, որ Պալինը նահանգի օրենքի համաձայն իրավունք է ունեցել աշխատանքից ազատել քաղաքային կառավարման աշխատողներին՝ թեկուզ քաղաքական դրդապատճառներով։ Քաղաքապետի պաշտոնում Պալինը կատարել է նախընտրական խոստումներ՝ նվազեցնելով քաղաքապետի աշխատավարձն ու անշարժ գույքի հարկը՝ 40 տոկոսով։ Նա ավելացրել է քաղաքային հարկը (sales tax), որպեսզի վճարի ծածկված սառցե արենա և կառուցի սպորտային համալիր։ Այդ պահից նահանգի հանրապետական կուսակցությունը սկսել է նրան նախապատրաստել ավելի բարձր պաշտոնների։

Պալինը իր թեկնածությունն է առաջադրել Սթեյնի դեմ և 1999 թվականին վերընտրվել քաղաքապետի պաշտոնում՝ ընտրություններում հաղթելով ավելի մեծ առավելությամբ։ Նա նաև ընտրվել Է Ալյասկայի քաղաքապետերի համաժողովի նախագահ։

Անձնական կյանք
--------------

186x186пкс
1988 թվականի օգոստոսի 29-ից Սառան եղել է ամուսնացած նավթի արդյունահանման օպերատոր և առևտրային ձկնորս Թոդ Պալինի հետ, որը երկար ժամանակ աշխատել է Ալյասկայի ֆիլիալական BP-ում։ Ամուսիններն ունեն 5 երեխա․ որդին՝ Թրեք Չարլզ Ջեյմս Պալինը (ծնվել է 20.04.1989), դուստրերը՝ Բրիստոլի Շիրեն Մարի Պալինը (ծնվել է 18.10.1990), Ուիլլոու Բիանկա Փեյ Պալինը (ծնվել է 07.07.1994) և Պիպեր Ինդի Գրեյս Պալինը (ծնվել է 19.03.2001), և ևս մեկ որդի՝ Տրիգ Փեքսոն Վան Պալինը (ծնվել է 18.04.2008), որը ծնվել է Դաունի համախտանիշով։ Տրեկը ծառայել է ԱՄՆ բանակում և 2008 թվականի սեպտեմբերին իր ստորաբաժանման հետ ուղարկվել Իրաք։ Պալինը ունեցել է չորս թոռ՝ երեքը Բրիստոլից և մեկը Թրեքից։ 2019 թվականի սեպտեմբերի 6-ին Պալինը ամուսնալուծվել է Սարայից։

2018 թվականի դեկտեմբերի 1-ին Պալինը հայտնել է, որ իր տունն ու իր ծնողների տունը լրջորեն տուժել են Ալյասկայում տեղի ունեցած 7 բալ ուժգնությամբ երկրաշարժից։

Գրական գործունեություն
----------------------

Հրաժարական տալուց հետո Սառա Պալինը, ունենալով լրագրողի կրթություն, սկսել է գրել «Going Rogue» (հավանական ռուսերեն թարգմանությունը՝ «Կոշտ խաղ») վերնագրով գիրքը։

Գիրքը լույս է տեսել 2009 թվականի նոյեմբերի 17-ին՝ «Going Rogue: An American Life» («Կոշտ խաղ. ամերիկյան կյանք») վերջնական անվանումով։ Ինչպես հաղորդել է գիրքը թողարկած HarperCollins հրատարակչությունը, առաջին իսկ օրը գիրքը վաճառվել է 300 հազար տպաքանակով, ինչը ԱՄՆ-ում եղել է վաճառքների ռեկորդներից մեկը։ Հետաքրքիր է, որ նույն օրը լույս է տեսել նաև Պելինի «Կոշտ խաղ․ Սառա Պալին, ամերիկյան մղձավանջ» (Going Rouge: Sarah Palin, An American Nightmare) վերնագրով գրքի քննադատական ծաղրանկարը։ Ինչպես պնդել են հեղինակները, այս պարոդիան բացել է աչքերը Սառա Պալինի իրական պատմության վրա։

2011 թվականին Պալինի գիրքը լույս է տեսել ռուսերենով՝ «Կարիերա Պրեսս» հրատարակչությունում։

2013 թվականին Սառա Պալինը ուղևորվել է Ամերիկա իր նոր գրքով՝ «Good Tidings and Great Joy: Protecting the Heart of Christmas» (Բարի լուր և մեծ ուրախություն. Պաշտպանելով Սուրբ Ծննդյան հիմնական էությունը)։ Գրքում, որը լույս է տեսել նոյեմբերին, նա բարձրացրել է երկրի գլխավոր՝ Սուրբ Ծննդյան տոնի առևտրայնացման հարցը, ինչպես նաև խոսել քրիստոնեական արժեքների մասին։

*«Այսօր քաղաքականապես կոռեկտ չէ դարձել հիշեցնելը, որ Հիսուսը Սուրբ Ծնունդը նշելու հիմնական պատճառն է հանդիսանում։ Քաղաքականորեն ճիշտ կանոնները ասում են, որ մենք պետք է Քրիստոսին վռնդենք Սուրբ Ծննդյան տոներից, բայց մենք ասում ենք.« Ո՛չ։ Դադարեցրեք մեզ վախեցնել քաղաքական կոռեկտությամբ։ Մենք ուզում ենք իրականացնել մեր դավանանքի ազատությունը», - ասել է Պալինը*։

Հեռուստատեսային կարիերա
-----------------------

2010 թվականի հունվարին ամերիկյան Fox News հեռուստաալիքի ղեկավարությունը հայտնել է Սառա Պալինի հետ երկարամյա պայմանագիր կնքելու մասին։ Պայմանագրի կետերի համաձայն՝ ԱՄՆ փոխնախագահի նախկին թեկնածուն վերլուծական ծրագրեր է վարելու Fox Business Channel հեռուստաալիքով և Fox News ռադիոյով, ինչպես նաև մեկնաբանելու քաղաքականության և բիզնեսի մեջ տեղի ունեցող ամենակարևոր իրադարձությունները։ Նա նաև ելույթ է ունենալու Real American Stories նոր նախագծի մի քանի թողարկումներում, որը հիմնված է ամերիկացիների կյանքի անսովոր պատմություններ հիման վրա։

2012 թվականին ռեժիսոր Ջեյ Ռոուչն ավարտել է «Խաղը փոխվել է» հեռուստասերիալի նկարահանումները, որի սյուժեն պատմում է 2008 թվականի ԱՄՆ նախագահական ընտրությունների մասին։ Սառա Պալինի դերը կատարել է 2015 թվականի դափնեկիր և «Օսկար» մրցանակի քառակի հավակնորդուհի Ջուլիանա Մուրը։ Պալինը քննադատել է ֆիլմը՝ ասելով, որ «հոլիվուդյան սուտը մնում է հոլիվուդյան սուտ։

«Գրիֆիններ» մուլտսերիալում, «Extra Large Medium» էպիզոդում Դաունի համախտանիշով կերպարը՝ Էլենը, պատմել է, որ իր մայրը եղել է Ալյասկայի նախկին նահանգապետը։ Դա նշանակել է, որ նրա մայրը Սառա Պալինն է, քանի որ նա եղել է միակ կինը, որն այդ պաշտոնում է եղել այդ նահանգում։ Դրա համար էլ նրա դուստրը՝ Բրիստոլը, դրվագի պրեմիերայից երկու օր անց Facebook-ի միջոցով հայտարարել է, որ նա նեղացել է սերիայի սցենարիստներից, քանի որ այդտեղ ծաղրել են իր եղբայր Տրիգին՝ Դաունի համախտանիշով հիվանդին։ Ինքը՝ Սառա Պալինը, քննադատել է զրույց-հանդես դրվագը։ Դրան ի պատասխան Սեթ Մաքֆարլեյնը հարցազրույց է տվել «Լոս Անջելես Թայմս»-ին, որտեղ հայտարարել է, որ իր մուլտսերիալը միշտ հագեցած է եղել երգիծանքով (*the series always uses satire as the basis of it humor; the show is an equal-opportunity offender*)։ Մաքֆարլեյնին աջակցել է նաև Անդրեա Ֆեյ Ֆրիդմանը, որը հնչեցրել է Էլենի դրվագում՝ ասելով, որ իրենց կատակն ուղղված է եղել հենց Սառային, այլ ոչ թե նրա որդուն (*the joke was aimed at Sarah Palin and not her son; the former Governor Palin does not have a sense of humor*)։ Ավելի ուշ, մեկ այլ պարբերականին տված հարցազրույցում Ֆրիդմանը մեղադրել է Պալինին՝ ասելով, որ նա իր հիվանդ որդուն օգտագործել է միայն որպես իր քաղաքական հենարան (*using her son, Trig, as a political prop to pander for votes. I have a normal life and Palin’s son should be treated as normal, rather than like a loaf of French bread*)։ Դրան ի պատասխան՝ Սեթ Մաքֆարլեյնը զրույց-հանդեսի ժամանակ հայտարարել է, որ Սառա Պալինը նման բարձրագոչ հայտարարություններով պարզապես փորձել է պաշտպանել Դաունի համախտանիշով հիվանդ մարդկանց, իսկ Ֆեյ Ֆրիդմանը ցանկացել է ընդգծել, որ իրեն Պալինից խղճահարություն պետք չէ (*Palin’s outrage a presumptuous attempt to defend people with Down syndrome; and Friedman’s statement is her way of saying that she does not need feigned pity from Palin*)։

2019 թվականին մասնակցել է «Դիմակ» հեռուստաշոուի ամերիկյան վերսիային։

Կրոնի նկատմամբ վերաբերմունք
---------------------------

Ծնվել է Հռոմեական Կաթոլիկ եկեղեցում։

2008 թվականի սեպտեմբերին Թայմ ամսագրին տված հարցազրույցում նա իրեն բնորոշել է որպես «Bible-believing Christian» (Աստվածաշունչ դավանող քրիստոնեա)՝ իրեն չվերաբերելով ոչ մի կոնկրետ դենոմինացիայի։ Երբ նա եղել է 4 տարեկան, նրա ընտանիքը միացել է Ալյասկա նահանգի Ուասիլլա քաղաքում գտնվող Աստծո ժողովին, որը պատկանել է Պենտեկոստալ եկեղեցիների միությանը։ Մինչև 38 տարեկանը նշված է եղել որպես համայնքի անդամ։ Ըստ CNN-ի՝ նա ներկայումս էլ հարաբերություններ է պահպանում իր նախկին համայնքի հետ։

Ծանոթագրություններ
------------------

1. 1 2  Encyclopædia Britannica
2. 1 2  GeneaStar
3. 1 2  Munzinger Personen (գերմ.)
4. 1 2 3 4
5. 1 2
6. ↑
7. ↑  *Pas L. v.* Genealogics — 2003.
8. ↑
9. ↑  "Сара Пэйлин уходит в отставку с поста губернатора Аляски" (in ռուսերեն). Lenta.ru. 2009 թ․ հուլիսի 4. Retrieved 2009 թ․ հուլիսի 4.`{{cite web}}`: CS1 սպաս․ url-status (link)
10. ↑  "Отставку Сары Пэйлин объяснили финансовыми трудностями" (in ռուսերեն). Lenta.ru. 2009 թ․ հուլիսի 6. Retrieved 2009 թ․ հուլիսի 6.`{{cite web}}`: CS1 սպաս․ url-status (link)
11. ↑  Сара Пэйлин стерла в Facebook призыв расправиться с конгрессмен, после покушения
12. ↑  *Thornburgh N.* Mayor Palin: A Rough Record // «Time». September 02, 2008 Archived November 24, 2012, at the Wayback Machine.. — 03.09.2008.
13. ↑  *Rindi White* Palin pressured Wasilla librarian // «Anchorage Daily News». September 04, 2008 Archived September 5, 2008, at the Wayback Machine..
14. ↑  *Kizzia T.* 'Fresh face' launched Palin //
«Anchorage Daily News». — October 23, 2006 Archived August 31, 2008, at the Wayback Machine.. — 03.09.2008.
15. ↑  Palin back at work three days after giving birth // Alaska Superstation News (April 22, 2008) Archived June 11, 2009, at the Wayback Machine.. — 29.08.2008.
16. ↑  Palin’s son’s job to guard his commanders in Iraq. The Associated Press, 6 сентября 2008 г.
17. ↑  "Сара Пэйлин стала бабушкой". Արխիվացված է the original 2020 թ․ հոկտեմբերի 30-ին. Retrieved 2020 թ․ հոկտեմբերի 27.
18. ↑  "Bristol Palin Reveals She's Pregnant With Second Child" (in անգլերեն).
19. ↑  Todd Palin Filed for Divorce from Sarah Palin on His Birthday — and Is Reportedly Using Bristol's Ex's Attorney
20. ↑  Sarah Palin Reveals That Her and Her Parents' Homes Suffered Destruction from Alaska Earthquake
21. ↑  "Книга Сары Пэйлин выходит на русском языке". careerpress.ru. 05.30.2011. Արխիվացված է the original 2012 թ․ հունիսի 6-ին. Retrieved 05.30.2011.
22. ↑  Книга Сары Пэйлин бьет рекорды продаж
23. ↑  "Издание книги Пэйлин на русском языке". careerpress.ru. 05.30.2011. Արխիվացված է the original 2012 թ․ հունիսի 6-ին. Retrieved 05.30.2011.
24. ↑  Good Tidings and Great Joy: Protecting the Heart of Christmas
25. ↑  Sarah Palin on a mission to keep Jesus at the heart of Christmas
26. ↑  Американский политик С.Пэйлин станет комментатором Spb.rbc.ru, 12 января 2010
27. ↑  "Сара Пэйлин раскритиковала телефильм о себе" (in ռուսերեն). Lenta.ru. Retrieved 2012 թ․ մարտի 12.
28. ↑  "Sarah Palin Responds To "Family Guy"". Huffington Post. Արխիվացված from the original on 2012 թ․ ապրիլի 15. Retrieved 2010 թ․ փետրվարի 17.
29. ↑  **Заголовок**: Sarah Palin vs. 'Family Guy': Seth MacFarlane responds. **Издание**: Los Angeles Times. **Дата**: 16 февраля 2010. **Проверено**: 20 февраля 2010. **Цитата**: "From its inception, 'Family Guy' has used biting satire as the foundation of its humor. The show is an «equal-opportunity offender.»
30. ↑  "'Family Guy' Voice Actor Says Palin 'Does Not Have a Sense of Humor'". *The New York Times*. 2010 թ․ փետրվարի 18. Արխիվացված from the original on 2012 թ․ ապրիլի 15. Retrieved 2010 թ․ փետրվարի 18.
31. ↑  "'Family Guy' Actress Says Sarah Palin is Chasing Votes". *անգլ.՝ The Insider*. 2010 թ․ փետրվարի 19. Արխիվացված է the original 2012 թ․ ապրիլի 15-ին. Retrieved 2010 թ․ փետրվարի 20.
32. ↑  **Ток-шоу**: անգլ.՝ Real Time With Bill Maher. **Телеканал**: HBO. **Дата**: 19 февраля 2010. **Цитата**: «This was an actress that was frustrated by the because what I think Sarah Palin was doing was coming out and saying I am here to defend you. And what Andrea, the actress, said was I don’t need this, I love my life. I’m very happy, and I don’t need you to use this piece of cartoon footage to inspire phony pity because I’m very happy and very content with my life»
33. ↑  "'The Masked Singer, Sarah Palin unmasked as the Bear'". *անգլ.՝ Youtube*. 2020 թ․ մարտի 12. Retrieved 2020 թ․ հուլիսի 16.
34. 1 2  Jay Newton-Small. "Interview with Sarah Palin" (in անգլերեն). Time. Արխիվացված from the original on 2012 թ․ հունիսի 6. Retrieved 2008 թ․ սեպտեմբերի 17. `{{cite web}}`: Unknown parameter `|datepublished=` ignored (help)
35. ↑  Pastor: GOP may be downplaying Palin’s religious beliefs CNN 9 сентября 2008 г.
36. ↑  Сара Пейлин была членом общины пятидесятников и впадала в религиозный экстаз NEWSru 9 сентября 2008 г.

Արտաքին հղումենր
----------------

* Биографический фильм Sarah Palin

 Վիքիքաղվածքն ունի քաղվածքների հավաքածու, որոնք վերաբերում են  ***Սառա Փեյլին*** հոդվածին
* Об отношениях с нефтяными компаниями: *Demos T.* Palin: No foe of oil — no patsy either // «Fortune». — September 1, 2008. — 06.09.2008.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | ČSFD · Internet Movie Database · Giant Bomb · WikiTree · Rodovid |
|  |
| Բառարաններ և հանրագիտարաններ | Բրիտանիկա · Լարուսի · Լենտապեդիա · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 11055333 · BNF: 16521470s · GND: 136641318 · GTAA: 211700 · ISNI: 0000000120988720 · LCCN: no2007007261 · NKC: js20080915004 · NLP: a0000002939326 · NTA: 323852963 · NUKAT: n2011068301 · PTBNP: 1481118 · LIBRIS: 331788 · SUDOC: 171856791 · VIAF: 7159878 · WorldCat VIAF: 7159878 |

 |

 |